Pavel Melnikov yodgorligi. Pavel Melnikov yodgorligi — rus olimi mexanik va muhandisi, Sankt-Peterburg — Moskva temir yoʻli loyihasi mualliflaridan biri Pavel Melnikovga oʻrnatilgan haykal. Komsomolskaya maydoni istirohat bogʻida oʻrnatilgan. Loyiha mualliflari — haykaltaroshlar Salavat va Sergey Sherbakov, meʼmorlar — Viktor Vasilyevich Pasenko va Sergey Gerasimovlardir . Moskva yaqinidagi Jukovskiydagi zavodda Rossiya yoʻllari va aloqa vazirligi mablagʻlari hisobidan tayyorlangan.2002-yilda boʻlajak yodgorlikning birinchi toshini qoʻyish marosimi boʻlib oʻtdi. Yodgorlik 2003-yil 1-avgustd, temiryoʻlchilar kuni arafasida ochilgan. Xiyobon maydoni ham obodonlashtirildi: gulzorlar, oʻrindiqlar, favvora oʻrnatildi. Shu munosabat bilan tashkil etilgan bayramda temir yoʻllar vaziri Gennadiy Fadeyev, Moskva meri Yuriy Lujkov, Bosh vazir oʻrinbosari Boris Aleshin, Davlat Dumasi vitse-spikeri Vladimir Lukin, Liberal-demokratik partiyasi rahbari Vladimir Jirinovskiy, Rossiyaning barcha magistrallaridan ishchilar va faxriylar ishtirok etdilar. . Toʻrt metrli bronza haykal qizil granitdan yasalgan toʻrtburchak tagkursiga oʻrnatilgan unda esa ""Melnikov Pavel Petrovich, Rossiyaning birinchi temir yoʻllari vaziri" " degan esdalik yozuvi yozilgan. Yodgorlikning umumiy balandligi oʻn metrga yaqin. Olim oʻzining barcha ordenlari va mukofotlari bilan vazir kiyimida bor boʻyi bilan tasvirlangan. Boshi biroz chapga burilgan. Chap qoʻli bilan u Leningrad temir yoʻl stantsiyasiga ishora qilib turibdi. Oʻng qoʻli tirsagidan bukilgan boʻlib, oʻramni ushlab turibdi. Yodgorlik poydevorida mualliflar nomi keltirilgan.